Oblasti u Bugarskoj
Oblasti u Bugarskoj su najviši stepen administrativne podjele ove države. Od 1999. godine Bugarska je podjeljena na 28 oblasti (bugarski: области) koje se uglavnom poklapaju sa 28 distrikta koji su postojali do 1987. godine. Oblasti su nazvane prema glavnom gradu odnosno administrativnom centru te oblasti. Ovaj prvi nivo administrativnih jedinica se dalje dijeli na općine (bugarski:община) kojih je u Bugarskoj ukupno 264. Sofija kao glavni grad i najveće naselje u državi ima poseban status te čini centar ne samo države već i oblasti Sofija-grad. Prema rezultatim zadnja dva popisa stanovništva (2001. i 2011) najmnogoljudnija oblast je oblast glavnog grada Sofije a najmanje stanovnika je u oblasti Vidin. S druge strane oblast Sofija je najmanja oblast ali i oblast koja je najgušće naseljena sa 957,44 stanovnika po km2 (2011). Oblast Burgas je najveća oblast u Bugarskoj.